15. Euroopan keskuspankki (2005) (äänestys)
- Ennen tarkistuksesta 7 toimitettua äänestystä:
Alexander Alvaro
(DE) Arvoisa puhemies, saanen tehdä pienen välihuomautuksen: koska tämä ei ole mikään joutavanpäiväinen mietintö, kysyisin vain, kuinka pätevä on tällainen äänestys, jossa alle puolet jäsenistä on läsnä. Minulla ei ole mitään halua haaskata parlamentin aikaa, nimittäin edellinen puhemies haaskasi sitä jo aivan tarpeeksi.
Puhemies
Hyvä jäsen Alvaro, ymmärrän huolenne, mutta olemme tarkistaneet, että parlamentti on työjärjestyksen mukaisesti päätösvaltainen ja äänestys on pätevä.
- Ennen tarkistuksesta 11 toimitettua äänestystä:
Pervenche Berès 
esittelijä. - (FR) Arvoisa puhemies, haluamme tehdä suullisen tarkistuksen Euroopan kansanpuolueen (kristillisdemokraatit) ja Euroopan demokraattien ryhmän käsiteltäväksi jättämään tarkistukseen 12, joka koskee back office -toimintoja.
(EN) Sanon tämän englanniksi. Sen sijaan että sanottaisiin "its own settlement infrastructure" ("oman selvitysjärjestelmän"), pitäisi sanoa "a settlement infrastructure" ("selvitysjärjestelmän").
(Parlamentti hyväksyi suullisen tarkistuksen.)
Puhemies
Äänestykset ovat päättyneet.
Neil Parish
(EN) Arvoisa puhemies, haluan vain kiittää nopeudesta ja tehokkuudesta, jolla olette hoitanut asioita ryhdyttyänne johtamaan puhetta.
Puhemies
. Juuri tällaisia puheenvuoroja puhemies haluaakin kuulla!
(Naurua)
Brian Crowley
(EN) Arvoisa puhemies, ilmoitan vain, että tein virheen viimeisimmässä äänestyksessä. Luulin että olimme äänestämässä tarkistuksesta, vaikka kyseessä olikin Berèsin mietintöä koskeva lopullinen äänestys. Äänestin mietintöä vastaan vaikka olisi pitänyt äänestää puolesta. Sanon tämä vain tiedoksi. Kiitos tehokkuudestanne.
